section_heading: Na otoku
paragraph_text: Sayid odvodi Henryja Galea do okna i govori Johnu Lockeu (Terry O'Quinn) da mora razgovarati s Galeom. Gale tvrdi da su on i njegova supruga došli na otok balonom prije četiri mjeseca. Jack Shephard (Matthew Fox) ih prekida i vidi Henryjevu ozljedu. Sayid mu objašnjava da se za njegovu ranu još nisu pobrinuli zbog toga što žele saznati od čovjeka što više informacija dok je još ranjen i u bolovima. Jack ih sprječava u tome i započne ukazivati pomoć Galeu, a Sayid mu govori da mu ne odrješava ruke. Nakon toga zamoli Lockea da promijeni kombinaciju oružarnice kako bi mogao ispitivati Henryja sam u osiguranoj prostoriji gdje im nitko neće smetati. Također kaže Jacku da Galea stavi u oružarnicu kako ga ostali ne bi vidjeli, a kada ovaj to učini, Sayid zatvara vrata i on i Gale ostaju sami u prostoriji.